Ohjelman kustantavat Joyce Meyer Ministries -työn tukijat.
Niin moni ihminen on vihainen.
Vihaaminen on sama, kuin ottaisi myrkkyä toivoen toisen kuolemaa.
Viha satuttaa vain sinua itseäsi.
ILOA ARKEEN - JOYCE MEYER Ystävällisyys ja hyvyys. Osa 2
Tänään opetan Hengen hedelmistä. Ne ovat rakkaus, rauha, ilo, -
pitkämielisyys, ystävällisyys, hyvyys, uskollisuus, lempeys ja -
itsensähillitseminen. Keskitymme ystävällisyyteen ja hyvyyteen.
Jotkut teistä ovat vaikeissa tilanteissa ihmissuhteissanne.
Jos sen vuoksi tunnet katkeruutta, se voi saada sinut kärttyisäksi.
Se voi saada sinut kovettamaan sydämesi. Älä siis anna kenenkään -
tehdä sinusta ilkeää ja kovaa.
Olin itse sellainen, johtuen isästäni. Hän oli ilkeä ihminen.
Hän oli yksinkertaisesti ilkeä.
Huonon kohtelun takia olin 18-vuotiaana kovasydäminen ihminen.
Olin kova ja sisäänpäin kääntynyt.
En minä osannut toimia Hengen hedelmien mukaan vuosikausiin.
Ensin minun tuli ottaa vastaa paljon Jumalan rakkautta.
Antaa Hänen osoittaa kärsivällisyyttä minua kohtaan.
Jumala oli pitkämielinen ja hyvä. Hän voi osoittaa samaa sinulle.
Anna Jumalan rakkauden virrata lävitsesi.
Hänen rakkautensa tulee kulkea kauttamme muille ihmisille.
Jos haluat, että kanssasi on helpompi tulla toimeen, -
tee siitä sinun ja Jumalan välinen projekti.
Haluat toimia Hengen hedelmissä, etkä olla vaikea ja kova ihminen.
Ihminen joka on uskonnollinen, lakihenkinen ja joustamaton.
Voit ajatella, että olisit halunnut jonkun tiedonsanan...
"Olisit kertonut, kuinka pääsen kaikista ongelmistani!"
Niinhän minä teenkin.
Matteuksen evankeliumin luku 9, jae 13 kehottaa meitä oppimaan -
mitä laupeus ja armo on.
Kol. 3:12 "Pukeutukaa siis te, jotka olette Jumalan valituita, -
[Hänen edustajansa]"
Sinä edustat Kristusta maailmassa.
Meidän tulisi pukeutua sen mukaan.
Tässä ei puhuta vaatetuksestamme vaan asenteestamme.
Kol. 3:12 "Pukeutukaa siis, te, jotka olette Jumalan valituita, -
pyhiä ja rakkaita, -
sydämelliseen armahtavaisuuteen, nöyryyteen ja sävyisyyteen..."
Ei, että ajattelisimme olevamme parempia kuin muut...
Monesti käyttäydymme rumasti, koska luulemme olevamme parempia.
Kol. 3:12-14 "...pitkämielisyyteen, -
[väsymättä ja kestävinä, hyvällä asenteella] -
kärsikää toinen toistanne ja antakaa toisillenne anteeksi, -
jos kenellä on moitetta toista vastaan.
Niinkuin Herrakin on antanut teille anteeksi, niin myös te antakaa."
Jae 14 "Mutta kaiken tämän lisäksi pukeutukaa rakkauteen..."
Kuinka se tapahtuu? Se selviää jakeista 1 ja 2: -
Kol. 3 1-2 "Jos te siis olette herätetyt Kristuksen kanssa, niin etsikää sitä, -
mikä on ylhäällä, jossa Kristus on, istuen Jumalan oikealla puolella.
Olkoon mielenne siihen, mikä ylhäällä on, -
älköön siihen, mikä on maan päällä."
Minun tulee keskittyä Daven hyviin puoliin, -
eikä niihin muutamiin juttuihin joista en pidä.
Minulle on parempi keskittyä asioihin, joita voin tehdä toisille, -
kuin siihen, miten vähän he tekevät minun hyväkseni.
Minulle on hyväksi miettiä, miten voin olla siunaukseksi.
Sen sijaan, että miettisin ongelmaa joka minulla on ollut jo kauan.
Yritän opettaa, miten voit auttaa itseäsi olemaan onnellisempi.
Se saa Jumalan hymyilemään!
Oletko sinä tullut vakuutetuksi?
"Olkoon mielenne ylevissä asioissa."
Eikä se tarkoita, että istut pää pilvissä ja ajattelet enkeleitä, -
helmiportteja ja kultaisia katuja!
Älä ylihengellistä näitä asioita!
Eli ajattele samoja asioita, joita Jumala ajattelee.
Keskity kehittämään jumalista luonnetta ja kasvamaan Hänessä.
Edusta Häntä tässä maailmassa mahdollisimman hyvin.
Kala-tarra auton puskurissa ei riitä, jos käyttäytyy kuin muut!
Jos haluaa olla Jumalan käytössä -
nopeiten tulee korotetuksi Hänen valtakunnassa -
kun keskittyy Hengen hedelmiin.
Mooses oli kärsivällinen ja hyvä Israelilaisille, jotka valittivat -
ja napisivat jatkuvasti kaikesta. Miten ihmeessä hän kesti?
Mooses ei aina ollut sellainen, mutta 40 vuotta erämaassa opetti.
Raamattu ei kerro, mitä Jumalan ja Mooseksen välillä tapahtui -
noiden 40 vuoden aikana.
Mutta kun Hän kutsui hänet pois sieltä vapauttamaan kansansa, -
Mooses oli nöyrin mies maapallolla.
Henkilökohtainen tuska pehmittää.
Kun käy läpi jotakin niin tuskallista, että tuntee menehtyvänsä.
Kun siitä on selvinnyt, on lämminsydäminen ja itkee helposti.
Välittää kärsivistä ihmisistä enemmän ja varoo sanojansa.
Kun taas palaudumme, sydän voi taas kovettua.
Sitten saamme Jumalalta uuden koettelemuksen.
Emme tiedä mitä tapahtui, mutta hän oli täydellisesti muuttunut.
Silloinkin kun Mirian ja Aaron arvostelivat häntä, -
ja Miriam sai lepran, koska puhui Moosesta vastaan, -
Mooses rukoili, että Hän antaisi anteeksi, eikä rankaisisi heitä.
Voimme ajatella, että ihan oikein! "He ansaitsivat sen!"
Myönnetään, että iloitsemme salaa, kun pahaa tapahtuu vihamiehelle.
Mitä tahansa Moosekselle tapahtuikaan erämaassa, -
hän ei halunnut, että ketään loukataan.
Hän ei halunnut kenenkään olevan yksinäinen ja onneton. Eikä Joosef.
Nuo Raamatun suuret sankarit! Heissä toimivat Hengen hedelmät.
Ruut oli ystävällinen anopilleen.
Hän olisi voinut palata omaan maahansa ja elää hyvää elämää.
Mutta hän valitsi jäädä anopin luo.
Ruut meni naimisiin seudun rikkaimman miehen kanssa.
Jeesus oli hänen sukulinjaansa.
Mooses vapautti Jumalan kansan.
Joosefin veljet myivät hänet orjaksi ja häntä kohdeltiin huonosti.
Hän istui vankilassa 13 vuotta täysin viattomana.
En tiedä mitä siellä sinä aikana tapahtui, mutta sen jälkeen -
Joosef oli hyvin rakastava, ystävällinen ja nöyrä mies.
Hän käytti lopun elämänsä ihmisten auttamiseen.
Kun nuo ilkeät veljet tulivat nälissään hänen luokseen kumartaen häntä, -
Joosef sanoi heille, ettei hän ole Jumala, eikä kosto kuulu hänelle.
Joosef lupasi pitää huolta heistä ja heidän lapsistaan loppuiän.
Osoita hyvyyttä jollekin.
Anna kaunantunteiden olla. Kenelle sitten oletkin vihainen, -
unohda koko asia...!
Anteeksiantamus on kuin antaisi jollekin lahjan.
Ei anteeksiantamus tarkoita, että joku ansaitsee sen.
Annat anteeksi, koska olet tarpeeksi aikuinen tekemään niin.
Todella moni ihminen on vihainen.
Jonkun vihaaminen on kuin ottaisi myrkkyä, toivoen toisen kuolevan.
Siinä satuttaa vain itseään.
Vapauta itsesi ja unohda vääryydet.
"Mutta se on väärin ja epäoikeudenmukaista!"
Jumala kostaa ja hyvittää sinulle kaiken.
Hän palkitsee sinut.
Jumala on hyvittänyt kaiken, mitä isäni teki minulle.
Mutta minun piti antaa anteeksi ja pitää huolta hänestä loppuajan.
Siitä johtuen isäni tuli uskoon, kastettiin ja on nyt taivaassa!
Kenenkään vihaaminen ei ole voitto.
Jatkamalla vihanpitoa ei tule voittoja.
Hyväksikäyttäjää ei tarvitse kutsua takaisin elämäänsä.
Mutta älä silti vihaa häntä.
Lakkaa puhumasta siitä, mitä kaikkea olet saanut kestää, -
ja ala miettiä, mitä hyvää voisit tehdä jollekin ihmiselle.
Keskity hyväntekemiseen.
Meidän tulee näyttää maailmalle jotakin, eikä vain puhua.
Se ei ole helppoa lihallemme.
Nähdessään jonkun, jolle on päättänyt antaa anteeksi, tekisi mieli lyödä!
Tuo tunne ei tee sinusta huonoa ihmistä.
Jumala voi auttaa sinua silloin kun tunnet väärin, mutta teet oikein!
Siinä on Pyhän Hengen voima!
Jumala auttaa meitä rukoilemaan vihamiestemme puolesta.
Ottamaan ihminen, joka ehkä ei ansaitse sitä, takaisin elämäämme.
Auttamaan jotakin, joka ei koskaan tee mitään hyväksemme.
Tulemme yhä enemmän Jumalan kaltaiseksi.
Käyttäydymme kuten Hän, eikä niin kuin tavallinen, pelastumaton -
uudistumaton ihminen. Ei tarvitse käyttäytyä kuin vihollinen.
Vaan kuten Jumala käyttäytyy.
Mielikohtani Jeesuksesta Raamatussa on Apostolien teot 10:38.
Minusta on ihana opettaa!
Minulla on tehtävä teille, kun lähdette täältä...
Apt. 10:38 "te tiedätte, kuinka Jumala Pyhällä Hengellä ja voimalla -
oli voidellut Jeesuksen Nasaretilaisen, hänet, joka vaelsi ympäri -
ja teki hyvää ja paransi kaikki perkeleen valtaan joutuneet; -
sillä Jumala oli hänen kanssansa."
Miksi sitten pidän tästä? Se, että Jeesus vaelsi ympäri ja teki hyvää.
Mekin nousemme ja vaellamme.
Joskus me monimutkaistamme uskovan elämää ja yritämme olla -
uskonnollisia ja siksi emme ole jumalisia.
Voit olla niin kiireinen seurakunnassa, ettet kuule Jumalaa.
Jeesus vaelsi tehden hyvää.
Hyvyys...! Ole hyvä jollekin ja ole ystävällinen.
Anna anteeksi, vaikka he eivät sitä ansaitse.
Älä tuhlaa elämääsi vihaamalla.
Anna anteeksi heti kun loukkaus on vielä tulossa.
Päätä antaa anteeksi heti. Rakkaus uskoo aina parasta.
Ehkä he eivät tarkoittaneet sitä.
Menemme Paavalin kirjeeseen Roomalaisille, luku 12:17-21.
Herra on hyvä! Ja nyt tekin tulette olemaan hyviä toisille!
Eikö ole jännittävää lähteä ja tehdä hyvää kaikille?
Jaksan tuskin odottaa, että saan olla siunaukseksi...!
Room. 12:17-21
"Älkää kenellekään pahaa pahalla kostako.
Ahkeroikaa sitä, mikä on hyvää kaikkien ihmisten edessä.
Jos mahdollista on ja mikäli teistä riippuu, -
eläkää rauhassa kaikkien ihmisten kanssa.
"Älkää itse kostako, rakkaani, vaan antakaa sijaa Jumalan vihalle,
sillä kirjoitettu on: "Minun on kosto, minä olen maksava, sanoo Herra".
Vaan "jos vihamiehelläsi on nälkä, ruoki häntä, -
jos hänellä on jano, juota häntä, sillä näin tehden -
sinä kokoat tulisia hiiliä hänen päänsä päälle".
Tässä ei ole kyse kostosta.
Jos tutkii palavia hiiliä, ne ovat rakkaus.
Suurin salaisuus Raamatussa. Jae 21 voi muuttaa koko elämäsi.
"Älä anna pahan itseäsi voittaa, vaan voita sinä paha hyvällä."
Siis...voita paha hyvällä!
Ystävällisyys on asenteemme ihmisiä kohtaan.
Silloin olemme valmiita antamaan anteeksi ja olemaan hyviä heille.
Hyvyys näkyy tekoina joita teemme ollaksemme siunaukseksi heille.
Galatalaiskirje 6:10 oli minulle elämäämuuttava kirjoituksenkohta.
En lopeta vielä, joten älkää lähtekö!
Tämä kirjoituksenkohta muutti minun elämäni.
Gal. 6:10 "Sentähden, kun meillä vielä aikaa on..."
Sanotaan yhdessä: Kun vielä aikaa on...
Kuinkahan monta kertaa meillä on mahdollisuus olla hyvä, emmekä ole?
Koska se vaatisi vaivaa, ponnistusta ja uhrautumista.
Meillä on niin kiire, ei meillä ole aikaa edes kuunnella.
"...kun vielä aikaa on, tehkäämme hyvää kaikille..."
[ei ainoastaan, mikä auttaa heitä, vaan mikä auttaa heitä hengessä.]
Täytä ajatuksesi, -
tai päätä tarkoituksella... -
[Muistakaa olla siunaukseksi...]
"...mutta varsinkin uskonveljille -
[niille, jotka kuuluvat Jumalan perhekuntaan, uskovaisille.]"
Tämän myötä koko elämäsi voi muuttua, samoin katsantokantasi.
Jopa persoonasi voi muuttua.
Voit täältä lähtiessäsi sanoa Jumalalle, että haluat muuttua.
"Haluan olla Sinun käytössäsi ja vaeltaa Hengen hedelmissä.
Haluan olla hyvä ihmisille kaikkialla missä liikun."
Sitten osoitat hyvyyttä muutamalle ihmisille ilman mitään tulosta ja -
vihollinen sanoo: "Entäs minä? Eikö kukaan tee mitään hyväkseni?
Silloin voit sanoa, että Jumala pitää sinusta huolen.
"...kun hyvää teemme, älkäämme lannistuko...saamme ajan tullen -
niittää, jos emme väsy..." Jumala palkitse ne, jotka Häntä etsivät.
Kannustan sinua kuuntelemaan enemmän muita ihmisiä.
Ihmiset kertovat jatkuvasti tarpeistaan ja toiveistaan.
Mutta me olemme niin keskittyneet itseemme, ettemme kuuntele.
Suunnittele, miten vastaat heidän tarpeisiinsa.
Älä pyydä Jumalaa tekemään jotain sellaista, jonka voit tehdä itse.
"Voi Jumala, voisitko Sinä antaa sen ja sen heille?"
Entäpä, jos menisit omalle kukkarollesi ja ostaisit itse!
Usein me pyydämme Jumalaa teke- mään asioita, jotka voimme tehdä itse.
Minulla on takana pitkä elämä.
Olen jo pitkään opetellut olemaan hyvä kristitty.
Jo 33 vuotta olen ahkerasti ja vakavalla mielellä opiskellut Sanaa.
Olen opettanut sitä kaikki nuo 33 vuotta.
Olen kokeillut kaikkia tapoja olla onnellinen.
Tämä on ainoa tapa, jolla olen sen saavuttanut.
Joh. 13:34-35 "Uuden käskyn minä annan teille, -
että rakastatte toisianne, niinkuin minä olen teitä rakastanut -
että tekin niin rakastatte toisianne.
Siitä kaikki tuntevat teidät minun opetuslapsikseni, -
jos teillä on keskinäinen rakkaus."
Tulitte kuulemaan kuinka muuttaa elämänne ja saisitte ilon takaisin.
Miten saisitte läpimurtonne...
Rakkaus, ilo, rauha, kärsivällisyys hyvyys, ystävällisyys, -
ja itsensähillitseminen, nämä ovat sinulle vastauksena.
Anna Jumalalle tärkeiden asioiden olla tärkeitä sinulle.
Jos teet niin, Hän kyllä pitää huolen sinun tarpeistasi!
Jos haluamme vaeltaa Hengen hedelmien mukaan, -
meidän tulisi rukoilla jo etukäteen Jumalan apua kaikkiin tilanteisiin.
Ei kannata rukoilla vasta tilanteen tullessa vaan jo etukäteen.
Siten saattaa välttää vaikeat tilanteet.
Tilaa "Fruit of the Spirit" toimintasuunnitelma.
Se sisältää CD:tä, DVD:tä ja työkirjan. Voit kuunnella, katsella ja opiskella.
Tämä on hyvä tilaisuus kylvää elämääsi Jumalan Sanaa.
Tilaa "Hengen hedelmät"- toimintasuunnitelma.
Opi miten kehittää vaellustasi rakkaudessa.
"Jumala voi käyttää sinua mahtavalla tavalla, kun kuljet Hengen hedelmissä.
Uskovina pystymme siihen."
Toimintasuunnitelma sisältää DVD:n, 7 CD:ä ja kirjasen.
Tilaa ruudun tiedoin, tai osoitteesta joycemeyer.org
Joyce Meyer Ministry voi ylpeänä ja etuoikeutettuna auttaa -
ja pitää huolta näistä kauniista lapsista -
Hand of Hope-keskuksessa Intiassa.
Tässä muutama näistä lapsista ja heitä on pakko rakastaa.
Katsokaa näitä hymyileviä kasvoja!
Haluaisit varmaan kuulla enemmän näistä lapsista.
Yhdeksän heistä on lähdössä isoon kaupunkiin opiskelemaan.
Katso ensi viikon Iloa arkeen ohjelma!
Vuoden 2015 Love Life konferenssissa -
huomaat kulkevasi mahdollisuuksien tiellä.
Se tie uudistaa mielesi, puheesi ja asenteesi.
Avaa mielesi uusille mahdollisuuksille! Puhujina Joyce Meyer: -
"Yksi epäitsekäs, kuuliaisuuden teko voi avata ihmeiden virran.
Sekä Graig Groeschel: "Miettiessäsi Häntä ja ollen ehkä huolissasi -
tulet huomaamaan, että Hän on jo huomisessasi."
Myös Darlene Zschech: "Jumala vetää sinua puoleensa, samoin minua ja -
minä tarvitsen Häntä."
Ylistyksessä Christy Nockles, Anthony Evans Jr ja Matt Redman.
Tule katsomaan mitä Jumala on varannut matkallesi.
St. Louis, Missouri, 17.-19.9.2015. Ilmoittaudu pian!
Tänään olemme Namibialaisessa vankilassa.
Tuomme Sanaa ja jaamme vangeille paketteja.
Se on vain pieni viesti rakkaudesta.
Se sisältää Jumalan Sanaa, saippuan hammasharjan ja muuta tarpeellista.
Emme useinkaan muista vankeja tässä maassa -
ja monissa muissa maissa, jotka ovat yksinäisiä.
Heidän tulee tietää, ettei Jumala ole unohtanut heitä.
Raamattu kehottaa muistamaan heitä.
Haluamme toteuttaa Hänen Sanaansa.
"Rukoilemme kaikki yhdessä: Isä Jumala, rakastan Sinua.
Jeesus, uskon Sinuun. Haluan kääntyä pois synnistä.
Otan Sinut vastaan Vapahtajakseni ja Herrakseni.
Annan elämäni Sinulle. Aamen!"
Kiitos ystävät ja kumppanit.
Yhdessä viemme Kristuksen rakkautta maailmaan.
Ota yhteyttä osoitteessa: joycemeyer.org
Tule kumppaniksi viemään Kristuksen rakkautta maailmaan.
Suomennos: Hilkka Sepponen
Ohjelman kustansivat Joyce Meyerin työn tukijat.